stanford-oval/wikipedia huggingface dataset:
אוסטן סיינט בארב הריסון
הערות שוליים

↑  Government House
↑  צבי (בוקי) בו-ישי, מה בין יוהאן סבסטיאן באך ובין בית החולים הממשלתי בחיפה?, חיפה - בטאון העמותה לתולדות חיפה 21, 23, עמ' 27-25
| --- | --- |
בקרת זהויות :  NLI: 987007571979105171  GND: 1174964502  ICCU: PALV051244  LCCN: no2016065170  ULAN: 500238083  VIAF: 157015728   WorldCat (עם VIAF): 157015728
סטיוארט פרנסיס ניוקומב

| --- | --- |

 לידה:  1878 
 פטירה:  1956 (בגיל 78 בערך) 
 מדינה:  דרום אפריקה 
 השכלה:  קרייסט'ס הוספיטל  האקדמיה הצבאית המלכותית בווליץ'  בית ספר פלסטד 
 בן או בת זוג:  Elisabeth Chaki 
 פרסים והוקרה:  אות השירות המצוין 
 
סטיוארט פרנסיס ניוקומב (באנגלית: Stewart Francis Newcombe;‏ 1878–1956) היה קצין בריטי אשר התפרסם במיוחד עקב חלקו במרד הערבי, לצידו של תומאס אדוארד לורנס (הידוע בכינוי 'לורנס איש ערב').
הערות שוליים

1 2  דב גביש, המיפוי בארץ במלחמת העולם הראשונה, מתוך "מדיתון" 16,  ביטאון  המרכז למיפוי ישראל, 1988, אתר המרכז למיפוי ישראל
↑  נפתלי קדמון, סקירה כארטוגראפית של הרקע המפתי להתוויית הגבול הבינלאומי באזור טבה במסגרת חוזה השלום בין ישראל למצרים, מחקרים בגאוגרפיה של ארץ-ישראל י"ד (תשנ"ד) 50-70
| --- | --- |
בקרת זהויות :  NLI: 987007403772905171  VIAF: 34153530944948701678   WorldCat (עם VIAF): 34153530944948701678
חסמבה ושודדי הסוסים

| --- | --- |
 בימוי:  הלל דמרון
 הופק בידי:  דורון ערן, יעוד לבנון
 תסריט:  יגאל מוסינזון
 עריכה:  ציון אברהמיאן
 שחקנים ראשיים:  ספי ריבלין טוביה דובלרו שרון קילצ'ינסקי אודי ערן בני קפלה דודו ניב
 מוזיקה:  נחום היימן
 צילום:  גדי דנציג
 מדינה:  ישראל ישראל
 הקרנת בכורה:  1985
 שפת הסרט:  עברית
 דף הסרט ב־IMDb
 
"חסמבה ושודדי הסוסים" הוא סרט קולנוע ישראלי בבימויו של הלל דמרון משנת 1985. הסרט מהווה מעין המשך לסרט "חסמבה ונערי ההפקר" (1971), אך עם שחקנים שונים. 
הסרט צולם בקיבוץ פלמחים.
עלילה

לאחר שכנופיית "המטפחת השחורה" התפרקה, אלימלך זורקין, ועמו שותף חדש בשם סעיד דנגור, חוזרים וגונבים ארבע סוסות מהקיבוץ. חבורת חסמבה, שטרם שכחה את זורקין, נאלצת לסייע בהחזרת הסוסות ובתפיסת זורקין ושותפו.
שחקנים

| שחקן | תפקיד |
| --- | --- |
ספי ריבלין: אלימלך זורקין
טוביה דובלרו: אהוד השמן
שרון קילצ'ינסקי: תמר הסגנית
אודי ערן: ירון זהבי
בני קפלה: מנשה התימני
דודו ניב: משה ירחמיאל
שאול מזרחי: סעיד דנגור
יגאל מוסינזון: מפכ"ל המשטרה
רן אפלברג: ילד בקיבוץ
אברהם אסיאו: אביו של זורקין
שלמה גולדברג: פקיד בבית המלון
חורש ים-תיכוני

חורש ים-תיכוני בדרום טורקיה
מפת אזורי האקלים הים־תיכוני
חורש ים-תיכוני הוא ביומה הנפוץ באזורים בעלי אקלים ים-תיכוני בעולם. החורש הים-תיכוני נפוץ בשישה אזורים ברחבי העולם: באגן הים התיכון, בדרום אפריקה, בקליפורניה, בצ'ילה, בדרום-מערב אוסטרליה ובדרום אוסטרליה. שטחם של אזורים אלו יחד הוא כ-5% משטח היבשות בעולם.
אפיונו העיקרי והבסיסי של החורש הים-תיכוני הוא סבך של שיחים ירוקי עד, בעלי עלים נוקשים (סקלרופיליים), עם צמחים מטפסים, ועשבוניים חד שנתיים ורב שנתיים.
האקלים

האקלים הים-תיכוני הוא סוג של אקלים סובטרופי. הקיץ יבש, חם וארוך, והחורף לח, ממוזג וקצר. הטמפרטורה הממוצעת בחודש החם ביותר היא כ-28°C, וכ-0°C בחודש הקר ביותר. המשקעים מוגבלים לחורף, כמותם הממוצעת בין 400 ל-600 מ"מ לשנה. תנאי האקלים משתנים לעיתים קרובות. ההבדלים המשמעותיים בין הקיץ לחורף, הם מהגורמים העיקריים לאופיה של הצמחייה.
רוב הצמיחה ומחזור החיים של הצמחים מוגבל לאביב; בחלקים הדרום אפריקאים והאוסטרליים בהם העונות מהופכות, מהופכת גם עונת הצימוח העיקרית.
החורש הים-תיכוני

החורש הים-תיכוני הוא סבך צפוף של שיחים בעלי מספר גזעים קצרים, ענפים מפותלים, נוף רחב, עלים קשים וגלדניים (סקלרופיליים) בעלי יחס גבוה של משקל עלים לשטח, רובם ירוקי-עד, ושורשים מפותחים. עמם צומחים שיחים גבוהים (פאנרופיטים - צמחים שניצן ההתחדשות שלהם גבוה כ-80 ס"מ מהקרקע), בני שיח (כאמפיטים - שיחים שניצן ההתחדשות שלהם קרוב לקרקע), גאופיטים (צמחים בעלי אבר אגירה תת-קרקעי) המיקריפטופיטים (צמחים שניצן ההתחדשות שלהם קבור בקרקע), וצמחים מטפסים דקים, מעוצים וקשי עלים גם הם. החורש הים-תיכוני מאופיין גם בגיוון רב במיני הצמחים, גיוון זה נובע מהגיוון בתנאי הסביבה הכוללים קרקעות, גובה, קרבה לים, תופעות של צל גשם והשפעת האדם.
התנאים החשובים והעיקריים של בית הגידול בחבל הים-תיכוני הם היובש היחסי בקיץ, וחומרי מזון זמינים בקרקע. צורתו הסופית של החורש הים-תיכוני מושפעת מתנאים אלו; במקומות בהם הלחות גבוהה (כמות משקעים 600-800 מ"מ לשנה) עשוי החורש להתפתח לחורש מפותח וסבוך, בו עצים בעלי גזע יחיד ומעט שיחים, במקומות בהם שורר אקלים בינוני (400-600 מ"מ), הנפוץ ביותר, תישאר תצורת החורש, ובמקומות יבשים יחסית תתפתח חברת צמחים שיחניים (גריגה, להלן). כמו כן, במקומות יבשים יותר, עולה מעט שיעור העלים הגלדניים בחורש.
למעשה מהווה הצומח הים-תיכוני, מעין תחליף לצומח האופייני במקומות לחים יותר - היער באזור הסובטרופי,מתפתח רק באקלים גשום (מעל 1,000 מ"מ לשנה).
במידה דומה משפיעה כמות חומרי המזון הזמינים בקרקע על אופי הצמחייה; ככל שכמות חומרי המזון בקרקע גדולה יותר, עולה שיעור הצמחים העשבוניים בחורש הים-תיכוני.
מלבד תכונותיהן של חברות הצומח הדומות באזורים השונים, דומות גם חברות בעלי החיים בחורשים הים-תיכוניים במקומות השונים, אם כי אין לראות בחברות אלו, חברות ייחודיות לחורש הים-תיכוני. בייחוד בולט הדמיון בציפורי החורש, שמרביתן ניזונות מפירות עסיסיים הנפוצים ביותר בחורש הים-תיכוני. בהקשר זה, מקובל לראות את התפתחות החורש כחברה בה רוב העצים הם בעלי פירות עסיסיים כפועל יוצא מהפאונה, ולא להפך.
התאמתם של צמחי החורש לחום וליובש

הצומח הים-תיכוני מותאם במידה רבה לתנאי החום והיובש המצויים בקיץ באזורי האקלים הים-תיכוני. העמידות לחום וליובש מתבטאת בחיסכון ניכר במים וביכולת לקיים פוטוסינתזה בתנאי חום ויובש. הצורות העיקריות הנפוצות בחורש הים-תיכוני והמיועדות לעמוד בתנאי החום הם:
סקלרופיליות - הצמחת עלים קשים וגילדניים, ירוקי עד. נותנת אפשרות של צמצום הדיות על ידי סגירת פיוניות העלה, ואפשרות לקיים פוטוסינתזה משך כל השנה. כיוון שהעלים עבים, הם צומחים במשך זמן רב, ולכן גם חיים זמן רב - עד כ-3 שנים במינים מסוימים.
השרת העלים בקיץ - מונעת לגמרי את איבוד הנוזלים בקיץ, על חשבון איבוד האפשרות לקיים פוטוסינתזה בעונה זו. העלים הנשירים הרבה יותר פשוטים, הם צומחים במהירות, ומשך חייהם נמוך יותר - במינים מסוימים כ-130 יום בלבד.
למעשה, התאמתם של שני סוגי הצמחים לחום וליובש שוה פחות או יותר, שכן הירידה בפוטוסינתזה בנשירי הקיץ מתקזזת עם הירידה באנרגיה ובחומרי המזון שיש להשקיע בגידול העלים הסקלרופיליים.
התפתחות החורש הים-תיכוני

חברת הצומח מתפתחת בהדרגה; כל חברה משנה את תנאי בית הגידול ופותחת אותו לכניסתה של החברה הבאה. התפתחות זו נקראת סוקצסיה, והיא מתקיימת בכל בית גידול. החברה האחרונה בשלבי ההתפתחות, בה אין יותר שינויים בתנאי בית הגידול, והיא נשארת קבועה נקראת חברת הקלימקס.
התפתחות החורש באזור הים-תיכוני מתוארת בארבעה שלבים עיקריים, שביניהם יכולים לבוא לעיתים שלבי משנה.
התפתחות החורש הים-תיכוני > בָּתָה (dwarf-shrub steppe)

בָּתָה היא תצורת צומח בה שולטת בשטח חברת צמחים שיחניים נמוכים (עד כ-50 ס"מ), יחד עם צמחים עשבוניים; גאופיטים (צמחים בעלי אבר אגירה תת-קרקעי), המיקריפטופיטים, צמחי שושנת ועשבוניים חד שנתיים.
חלק ניכר מהשיחים בתצורה זו משירים את עליהם בקיץ או מחליפים את עליהם בין החורף לקיץ. התנהגות זו, מסייעת להם להתמודד עם החום והיובש השוררים בקיץ באזורים אלו.
התפתחות החורש הים-תיכוני > גריגה (garrigue)

גָּרִיגָה היא תצורה פתוחה, בה שולטים שיחים מעוצים קטנים בגובה שבין 50 ל-150 ס"מ, בדרך כלל בעלי עלים נוקשים, יחד עם צמחים נמוכים יותר - בני שיח הדומים בתכונותיהם לשיחים הגדולים יותר, וצמחים עשבוניים.
תצורה דומה מאוד לגריגה היא הנקראת טומיירס (tomillares) מצויה בעיקר בספרד, נשלטת בעיקר על ידי בת קורנית.
התפתחות החורש הים-תיכוני > יער פתוח

יער פתוח, הנקרא גם יער פארק, הוא תצורה של עצים נמוכים בעלי גזע בודד, מפוזרים יחסית בשטח. בשטחים שבין העצים צומחים שיחים נמוכים ועשבוניים. הגדרה נוספת: צומח מרווח מורכב מעצים מפותחים היטב, שהרווח ביניהם גדול פי כמה מקוטר הנוף. למשל, התצורה של יער פארק של החרוב ואלת המסטיק היא עצי חרוב בודדים מרוחקים זה מזה וביניהם בולטים מעל פני הרקע כרים נמוכים וירוקים של אלת המסטיק ועוד שיחים. תצורה זו אינה שלב הכרחי בהתפתחות החורש הים-תיכוני, ופעמים רבות עוברת תצורת הצומח משלב הגריגה לחורש, מבלי להתפתח ליער פארק.
התפתחות החורש הים-תיכוני > חורש (maquis)

תצורה צפופה של שיחים קטנים (עד כ-4 מטר), מרובי גזעים, בעלי עלים קשים, יחד עם שיחים גבוהים ונמוכים - קשי עלים גם הם, עשבוניים שונים ומטפסים. בתצורה זו, מעורבות זו בזו שכבות הצומח, ואפיונן לא מוגדר.
האבולוציה של החורש הים-תיכוני

על אף שהאזורים בהם שורר האקלים הים-תיכוני מרוחקים זה מזה, התפתחה בכולם תצורת חורש דומה מאוד. התפתחות כזו, בה מפתחות חברות השונות זו מזו מבחינה גנטית וגאוגרפית, תכונות פנוטיפיות (תכונות הנקבעות על פי התנאים המקומיים) דומות, נקראת קונברגנציה (convergence). ההתפתחות הקונברגנטית אופיינית למקומות בהם דומים תנאי בית הגידול (בעיקר תנאי האקלים), והיא משפיעה על התכונות המורפולוגיות והפיזיולוגיות.
למרות הדמיון הרב בין החורשים של החבלים הים-תיכוניים בעולם, קיימים ביניהם גם הבדלים משמעותיים הנובעים מהבדלים באקלים המקומי, בקרקעות, ובתנאים אקולוגיים אחרים. ההבדלים הבולטים במיוחד, הם העושר במספר מיני הצומח, הגבוה בדרום אפריקה בערך פי שלושה מאשר בקליפורניה, הצמחים המעוצים תופסים כ-20% מכלל הצומח בצ'ילה לעומת כ-60% באוסטרליה, הצמחים החד-שנתיים מהווים בצ'ילה ובאגן הים התיכון כ-30% מכלל הצמחים העשבוניים לעומת כ-5% באוסטרליה, אחוז העצים ירוקי העד גבוה בקליפורניה מאגן הים התיכון וצ'ילה, צמחים קוצניים נפוצים באגן הים התיכון וחסרים לגמרי בדרום אפריקה, ועוד הבדלים רבים.
התאמה של החורש הים-תיכוני לנזקי האדם

השפעת האדם על החורש הים-תיכוני מתבטאת בעיקר בכריתה, שרפות ורעייה. השינויים הנובעים מפעולות אלו הם בעיקר שינוי בהרכב המינים בחורש, שכן נכרתים בעיקר מינים המתאימים לשימוש האדם, ושינויים מורפולוגיים כגון ריבוי הגזעים האופייני לחורש.
במהלך התפתחות החורש חלו התאמות מסוימות בצומח המגן עליהם מפני השפעות הבירוא השרפות והרעייה.
התאמה של החורש הים-תיכוני לנזקי האדם > ההתאמה לכריתה

עצים שנכרתו, מצמיחים בדרך כלל מספר גזעים חדשים במקום האחד שנכרת. מקובל כיום להניח כי הכריתה המאסיבית של העצים במשך שנים רבות גרמה להתאמה של העצים להפרעה זו, ולהצמחת גזעים רבים כבר עם תחילת גידולם. ריבוי גזעים זה אינו תכונה בסיסית במין הצמח עצמו, שכן אם העצים מרווחים, ומקומם לח מספיק ועשיר מספיק בחומרי מזון, עשוי החורש להתפתח ליער, בו מתנוונים הגזעים המרובים, ונשארים בסופו של דבר עצים בעלי גזע מרכזי אחד.
התאמה של החורש הים-תיכוני לנזקי האדם > התאמה לשרפה

העצים שפיתחו התאמה לשרפה נקראים פירופיטים. מקובל לחלק את הפירופיטים לפאסיביים ואקטיביים. הפירופיטים הפאסיביים מותאמים לעמידות בשרפות על ידי תכונות שונות, ביניהן פיתוח קליפה עבה, פיתוח ניצני התחדשות תת-קרקעיים ועוד. הפירופיטים האקטיביים מפתחים תכונות העוזרות להם להתחדש במהירות לאחר שרפה. בין תכונות אלו מקובל לציין את האפשרות של הצמח לעורר ניצנים רדומים בשורש או בגזע (רגנרציה) ופיזור זרעים הנובע מהחום של השרפה (למשל אורנים שאיצטרובליהם מתפוצצים בחום וזורקים את הזרעים למרחוק).
התאמה של החורש הים-תיכוני לנזקי האדם > התאמה לרעייה

ההתאמה של הצמחים לרעייה מתחלקת גם היא להתאמה על ידי התחדשות מהירה והתאמה על ידי התגוננות. דרכי ההתגוננות של הצמח מפני בעלי החיים הן:
הורדת ערכו התזונתי של הצמח - בדרך כלל על ידי העלאת שיעור התאית. שיעור החומר המתעכל בעצי חורש ים-תיכוני היא כ-35% (בצמחי מספוא, לעומת זאת, מתעכלים כ-80% מהצמח).
אמצעים פיזיים המרחיקים בעלי חיים למשל קוצים, עלים קטנים ונוקשים, בליטות קוצניות מהעץ עצמו.
אמצעים כימיים למשל חומרים שאינם קשורים למטבוליזם של הצמח, ומכילים רעלים שונים, טאנינים ההופכים את הצמח ללא טעים, רפידים - מעין גבישים מחטיים של אוקסלט הסידן הנמצאים בעלים ודוקרים את לוע האוכל מהם.
ראו גם

פיטוגאוגרפיה
אקלים ים-תיכוני
הצומח הים-תיכוני בישראל
הערות שוליים

חורש ים-תיכוני, עלים גלדניים
חורש ים-תיכוני צפוף בגליל העליון
עלים סקלרופיליים - זית ואלון.
בתה, גבעת האירוסים (בין ראשון לציון לנס ציונה)
חורש ים תיכוני בשומרון
עץ שנכרת, מצמיח מספר גזעים חילופיים
עלה נוקשה וקוצני
ארון ג'פרי

| --- | --- |

 לידה:  25 באוגוסט 1970 (בן 54) Howick, ניו זילנד 
 מדינה:  ניו זילנד, אוסטרליה 
 תקופת הפעילות:  מ-1993 
 מקום לימודים:  המכון הלאומי לאמנות דרמטית 
 בן או בת זוג:  זואי ניילור (2010–?) 
 פרופיל ב-IMDb
 
אהרון סי ג'פרי (באנגלית: Aaron C. Jeffery; נולד ב-25 בנובמבר 1970) הוא שחקן ניו זילנדי-אוסטרלי זוכה פרס לוג'י.
ביוגרפיה

ג'פרי נולד בהאויק, אוקלנד, ועבר לאוסטרליה בגיל 17 ולמד משחק בבית ספר לאומנויות הבמה בקנזינגטון, אוסטרליה (NIDA).
ג'פרי חי עם שותפתו לשעבר לסדרה בנות מקלאוד, זואי ניילור מאז 2010. לבני הזוג נולדה בת בשנת 2012. לג'פרי יש גם בת נוספת ממערכת יחסים קודמת.
קריירה

לאחר שסיים את לימודיו ב-1993 ב-NIDA, החל את קריירת הטלוויזיה שלו כשהשתתף בתוכנית הילדים "Ship to Shore". ג'פרי ידוע בעיקר בזכות תפקידו בתור אלכס ראיין בדרמת הטלוויזיה בנות מקלאוד, אותה עזב ב-2008. הוא גם הופיע בעונה השלישית של סדרת הדרמה הניו זילנדית "Outrageous Fortune".
ג'פרי הופיע בסדרה "הבטן הרכה". הוא סיים את הצילומים ב-22 ביוני. שלושה ימים לאחר מכן, הוכרז שג'פרי הצטרף לקאסט של אופרת הסבון שכנים שכנים בתור בראדלי פוקס למשך חודשיים. באוקטובר, נחשף שג'פרי לוהק לתפקיד בסדרת הטלוויזיה האוסטרלית, ונטוורת'. הוא גם כיכב בסדרה של "Bevan Lee Between Two Worlds" עבור רשת סבן. בשנת 2021 הופיע ג'פרי בסרט העצמאי "Moon Rock For Monday" בבימויו של קורט מרטין. הסרט היה מועמד לסרט האינדי הטוב ביותר בטקס פרסי AACTA השנתי ה-11.
בשנת 2018 ג'פרי וניילור הקימו את חברת ההפקות שלהם Eagle Rose Productions.
באפריל 2021, פורסם שג'פרי לוהק לסדרת המותחן של נטפליקס, אני אף אחת, המעובדת מהרומן של קארין סלוטר באותו השם.
פרסים

גם ב-2004 וגם ב-2007, ג'פרי זכה בפרס לוג'י הכסף עבור השחקן הפופולרי ביותר בסדרת דרמה על תפקידו בסדרה בנות מקלאוד.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1997 | Square One | ג'רמי הוסטיק |  |
| 1998 | ראיון סוף | סמל ויין פריור |  |
| 1999 | כתוב בכוכבים | ג'ואל |  |
| 2009 | Beautiful | אלן |  |
| 2009 | אקס-מן המקור: וולברין | תומאס לוגן |  |
| 2014 | Locks of Love | טרי נוקס |  |
| 2015 | טורבו קיד | פרדריק |  |
| 2017 | זרמי סחף | אוון |  |
| 2018 | כיבוש | רב-סרן דייוויס |  |
| 2019 | פאלם ביץ' | דאג |  |
| 2021 | Moon Rock For Monday | בוב |  |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 1993 | Ship to Store | ניק | 9 פרקים |
| 1994 | The Damnation of Harvey McHugh | ברנדון | פרק: "A Tree Grows in Botswana" |
| 1995 | Fire | הכבאי ריצ'רד "בנג'ו" גייטס | 12 פרקים |
| 1995 | Blue Murder | בובי ויליאמס | 2 פרקים |
| 1996–1998 | Water Rats | טרי וסטון | 42 פרקים |
| 1998 | Wildside | וולטר | פרק: "1.34" |
| 2000 | Murder Call | רורי סימונס | פרק: "Last Act" |
| 2001–2008 | בנות מקלאוד | אלכס ראיין | 190 פרקים |
| 2007 | Outrageous Fortune | גארי סאוואג' | 15 פרקים |
| 2008 | The Strip | ג'ק קרוס | 13 פרקים |
| 2011 | Underbelly Files: The Man Who Got Away | ג'וף ליילנד | סרט טלוויזיה |
| 2011 | East West 101 | האנטר | 3 פרקים |
| 2011 | Wild Boys | סקוט | פרק: "1.5" |
| 2012 | Miss Fisher's Murder Mysteries | סמסון | פרק: "Blood and Circuses" |
| 2012 | הבטן הרכה | Frank | 4 פרקים |
| 2012 | Cancerman: The Milan Brych Affair | ד"ר ג'ון סקוט | סרט טלוויזיה דוקומנטרי |
| 2012 | שכנים שכנים | בראדלי פוקס | 21 פרקים |
| 2013–2015 | ונטוורת' | מאט פלטשר | 33 פרקים |
| 2014 | Old School | ריק | 2 פרקים |
| 2015 | Step Dave | וורן | 3 פרקים |
| 2015 | Texas Rising: The Last Soldier | רנג'ר | 3 פרקים |
| 2016 | Janet King | סיימון המילטון | 3 פרקים |
| 2017 | Blue Murder: Killer Cop | כריס ברונובסקי | פרק: "Part One" |
| 2018 | Underbelly Files: Chopper | מארק "צ'ופר" ריד | 2 פרקים |
| 2022 | אני אף אחת | ניק הארפ | תפקיד חוזר |
הערות שוליים

↑  "Zoe Naylor and Aaron Jeffrey parade their affection". News.com.au. News Limited. 22 בספטמבר 2010. נבדק ב-25 ביוני 2012. {{cite news}}:  (עזרה)
↑  Moran, Jonathon; Halliwell, Elle (18 במרץ 2012). "Former McCleod's Daughters star Zoe Naylor looks set to be a mum". The Daily Telegraph. News Limited. נבדק ב-25 ביוני 2012. {{cite news}}:  (עזרה)
1 2  "Aaron's bundle of joy". TV Week. ACP Magazines (35): 24. 1–7 בספטמבר 2012. {{cite journal}}:  (עזרה)
↑  "Filming begins on fresh Underbelly chapter". The Sydney Morning Herald. Fairfax Media. 17 באפריל 2012. נבדק ב-25 ביוני 2012. {{cite news}}:  (עזרה)
↑  "Who's who in Badness". TV Week. ACP Magazines (32): 21. 11–17 באוגוסט 2012. {{cite journal}}:  (עזרה)
1 2  "Aaron Jeffery to cause a stir as Erinsborough News deputy". Northern & Shell. 25 ביוני 2012. נבדק ב-25 ביוני 2012. {{cite web}}:  (עזרה)
↑  "Top cast locked in". The West Australian. Seven West Media. 4 באוקטובר 2012. אורכב מ-המקור ב-5 בינואר 2013. נבדק ב-4 באוקטובר 2012. {{cite news}}:  (עזרה)
↑  White, Peter (16 באפריל 2019). "'Luther' star Hermione Norris to Front Seven Network's Australian thriller 'Between Two Worlds". Deadline Hollywood. נבדק ב-19 במאי 2021. {{cite web}}:  (עזרה)
↑  Keast, Jackie (8 בפברואר 2022). "Slew of international sales for 'Moon Rock For Monday'". Inside Film. {{cite web}}:  (עזרה)
↑  Frater, Patrick (31 באוקטובר 2021). "'High Ground' and 'Nitram' Lead Australia's AACTA Awards Nominations". Variety. {{cite web}}:  (עזרה)
↑  Petski, Denise (2 באפריל 2021). "'Pieces Of Her': Nicholas Burton & Aaron Jeffery Join Netflix Thriller Series As Recurring". Deadline Hollywood. נבדק ב-2 באפריל 2021. {{cite web}}:  (עזרה)
| --- | --- |
בקרת זהויות :  BnF: cb16192451h (data)  ISNI: 0000 0000 8405 4567  LCCN: no2010108096  VIAF: 107635776   WorldCat (עם VIAF): 107635776
תחנת הרכבת חיפה מרכז – השמונה

תחנת הרכבת חיפה מרכז – השמונה (נקראה "תחנת חיפה מרכז" עד שנת 2006) היא תחנת נוסעים של רכבת ישראל בכיכר פלומר, שבאזור העיר התחתית של חיפה. התחנה נמצאת בק"מ ה-1.422 על הקו הראשי של רכבת ישראל, סמוך לממגורות דגון ולנמל חיפה (כולל אולם הנוסעים) ובקרבת תחנת פוניקולר (תחנת "כיכר פריז" של הכרמלית). בתחנה ממוקמים משרדים שונים של חברת רכבת ישראל.
היסטוריה

התחנה נפתחה ב-1 ביוני 1937 על ידי שלטונות המנדט הבריטי במסגרת פרויקט הרחבתו של נמל חיפה. התחנה נבנתה על שטחי ים שיובשו לצורך הקמת הנמל. ברחוב שבו הוקמה התחנה ("Kingsway" דאז, "דרך העצמאות" בשנות האלפיים) המבנים עוצבו בהשראת הסגנון הבינלאומי. על מנת להשתלב באופי הרחוב, התחנה נבנתה במקביל למבני הרחוב ובסגנון אדריכלי זהה. בשל כך, מבנה התחנה מקביל לכביש שאליו הוא פונה, ואינו מקביל למסילות הרכבת. כמה שנים לאחר הקמת הבניין, הוספה לו קומה שנייה.
הבריטים הוסיפו להחזיק בשטח התחנה גם לאחר קום המדינה, כחלק ממאחז בריטי מצומצם בחיפה, עד לסוף יוני 1948.
שלוש מתחנות האוטובוסים המרכזיות של חיפה פעלו במרחק קצר מן התחנה. תחילה, באמצע דרך העצמאות, אחר כך, בכיכר פלומר שבחזית התחנה, וכן בפינת רחוב יפו ושדרות בן-גוריון. באמצע שנות ה-70, הועברה תחנת האוטובוסים המרכזית לבניין חדש באזור בת גלים. אז, הפכה כיכר פלומר לחניון המשרת את התחנה.
כשנבנתה התחנה, היו בה שני רציפי צד – רציף 1 בצמוד לאולם הנוסעים ומולו רציף 2. בחלוף השנים התווספה מסילה שלישית ליד רציף 2, וכך נוצר אי רציפים שכלל את רציפים 2 ו־3. אורך הרציפים בתחנה הוא 280 מטר. על רציף 1 הוקם מבנה קטן שקומתו הראשונה משמשת כשירותים ציבוריים וקומתו השנייה כתא איתות ובקרה. בין הרציפים הותקן גשר להולכי רגל, שמדרגותיו ברציף 1 שימשו גם כמדרגות לתא האיתות והבקרה. בשנת 2003, החלו שיפוצים בתחנה, אשר כללו את שיפור הפן האסתטי של התחנה והפיכתה לנגישה לאנשים בעלי מוגבלויות. במסגרת השיפוצים נחפר מעבר תת-קרקעי הכולל גם מעליות. לאחר פתיחת המעבר התת-קרקעי, פורק הגשר להולכי הרגל, על מנת לאפשר חשמול עתידי של קווי הרכבת.
ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שרקטת קטיושה פגעה במוסכי הרכבת בחיפה והרגה שמונה מעובדי רכבת ישראל. ב-10 ביולי 2007 החליטה רכבת ישראל לשנות את שמה של תחנת הרכבת ל"תחנת הרכבת חיפה מרכז – השמונה", ובכך, להנציח את שמונת עובדי הרכבת שנהרגו.
ביוני 2015, שר האוצר משה כחלון וראש עיריית חיפה יונה יהב חתמו על הסכם לפיתוח חיפה. ההסכם, כולל שיקוע מסילת הרכבת בעיר והקמת תחנת הרכבת חיפה – בית המכס במקום חיפה מרכז – השמונה. עלות פרויקט השיקוע הוערכה ב-1.3 מיליארד שקל. מועצת עיריית חיפה אישרה את הסכם בנובמבר 2015. שיקוע המסילה מתוכנן במסגרת תוכנית "חזית הים העירונית" בנמל חיפה, הכולל הסבת חלקו המערבי של הנמל למתחם בילוי ותיירות המתחבר לעיר ללא חסימה של מסילות הברזל באזור.
בדצמבר 2021, הוועדה לתשתיות לאומיות אישרה את מתווה התוכנית למנהור מסילות הרכבת בחיפה ("תת"ל 65/ב"). על פי תוכנית זאת שתי מסילות הרכבת הקיימות ועוד שתיים חדשות ייבנו במנהרה שתעבור מצומת פז שבמזרח העיר ותגיע עד לחוף הכרמל, תחנת הרכבת מרכז השמונה תבוטל, ותחנת "בית המכס" (כנראה בשם תחנת "קריית הממשלה") תבנה במקומה.
קווי אוטובוס העוברים בתחנה

מקרא סימנים:
♿ - אוטובוס עירוני נגיש
🔄 - קו סיבובי (מעגלי)
🌙 - קו לילה
קווי אוטובוס העוברים בתחנה > מטרונית

קווים 1, 2 ו-5א של המטרונית עוברים בתחנה.
| קו | מפעילה | מסלול | הערות נוספות |
| --- | --- | --- | --- |
| 1 | סופרבוס | מרכזית חוף כרמל - מרכז הקונגרסים - בית עלמין - שדרות ההגנה - בת גלים - המושבה הגרמנית - ת. רכבת מרכז השמונה - קריית הממשלה - עיר תחתית - גשר פז - מרכזית המפרץ - שדרות ההסתדרות, בתי הזיקוק - חוצות המפרץ - קריית חיים - קריית מוצקין - מרכזית הקריות | ♿🌙 |
| 2 | סופרבוס | רכבת בת גלים - המושבה הגרמנית - ת. רכבת מרכז השמונה - קריית הממשלה - העיר התחתית - גשר פז - מרכזית המפרץ - צומת קריית אתא - משטרת זבולון - קריית אתא | ♿ |
| 5א | סופרבוס | רכבת בת גלים - המושבה הגרמנית - ת. רכבת מרכז השמונה - קריית הממשלה - העיר התחתית - גשר פז - צ'ק פוסט - נשר - יגור. | ♿ |
קווי אוטובוס העוברים בתחנה > קווי אוטובוס עירוניים ובינעירוניים בתחנה

| קו | מפעילה | מסלול | הערות נוספות |
| --- | --- | --- | --- |
| 14/14א | אגד | בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - יזרעאליה - נווה שאנן - שכונת זיו - רמות רמז - בית חולים פילמן - שכונת זיו - נווה שאנן - יזרעאליה - מורדות נווה שאנן - חליסה - הדר - שוק תלפיות - קריית הממשלה - ת. רכבת מרכז השמונה - המושבה הגרמנית - בית חולים רמבם - בת גלים | ♿ 🔄 שבתות בלבד. |
| 17 | אגד | מרכזית חוף כרמל - מרכז הקונגרסים - בית עלמין - שדרות ההגנה - בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - עיר תחתית - חליסה - מורדות נווה שאנן - נווה שאנן - שכונת זיו - טכניון | ♿ |
| 18 | אגד | רכבת בת גלים - המושבה הגרמנית - ת. רכבת מרכז השמונה - העיר התחתית - הדר - חליסה - נווה שאנן - חניון אגד נווה שאנן | ♿ |
| 19/19א | אגד | בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - נווה שאנן - שכונת זיו - טכניון | ♿ ערב בלבד. |
| 36/36א | אגד | רכבת בת גלים - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - נווה שאנן - שכונת זיו - דניה - אוניברסיטה | ♿ |
| 58 | סופרבוס | ת. רכבת מרכז השמונה - המושבה הגרמנית - סטלה מאריס - כרמל צרפתי - מרכז הכרמל - אחוזת שמואל - רמות גולדה - צומת דמון - עספיא - דאלית אל כרמל | ♿ |
| 193 | סופרבוס | חיפה - נשר - צומת יגור - קריית טבעון - רמת ישי - צומת נהלל - צומת ברוך - מכללת עמק יזרעאל - עפולה | 🌙 |
| 200 | אגד | חוף דדו - ת. רכבת חוף הכרמל - מרכז הקונגרסים - בית עלמין - בית חולים 10 - כרמל מערבי - מרכז הכרמל - שדרות מוריה - מרכז חורב - דניה - אוניברסיטה - שכונת זיו - טכניון - נווה שאנן - מורדות נווה שאנן - חליסה - הדר - הגפן - הברון הירש - מרכז רפואי לין - ת. רכבת מרכז השמונה - קריית הממשלה - עיר תחתית - קניון לב המפרץ - חוצות המפרץ - צומת קריית אתא - קריית חיים | ♿ 🌙 |
| 205 | אגד | ת. רכבת מרכז השמונה - שדרות הציונות - הדר - בית חולים בני ציון - מרכז הכרמל - בית חולים אלישע - הגנים הבהאים - כרמל צרפתי - קריית שפרינצק - שער העלייה - בית עלמין - מתמ - חוף דדו - ת. רכבת חוף הכרמל - טירת כרמל | ♿ 🌙 |
| 215 | אגד | ת. רכבת מרכז השמונה - קריית הממשלה - גשר פז – קריית ביאליק – צומת עכו מזרח – כביש 85 – כרמיאל | 🌙 |
| 217 | אגד | בת גלים - בית חולים רמבם - ת. רכבת מרכז השמונה - קריית הממשלה - עיר תחתית - גרנד קניון - נווה שאנן - שכונת זיו - טכניון | ♿ |
| 271 | נתיב אקספרס | ת. רכבת מרכז השמונה - קריית הממשלה - גשר פז - מרכזית המפרץ – קריית ביאליק – עכו – לוחמי הגטאות – רגבה – נהריה | חלופת לילה |
| 332 | נסיעות ותיירות נצרת | ת. רכבת מרכז השמונה - קריית הממשלה - גשר פז - נשר - צומת יגור - קריית טבעון - רמת ישי - צומת נהלל - מגדל העמק - יפיע - נצרת - נוף הגליל |  |
| 340 | נסיעות ותיירות נצרת | ת. רכבת מרכז השמונה - קריית הממשלה - גשר פז - מרכזית המפרץ - נשר - צומת יגור - קריית טבעון - רמת ישי - צומת נהלל - מגדל העמק - יפיע - נצרת - נוף הגליל | 🌙 |
| 471 | נתיב אקספרס | ת. רכבת מרכז השמונה - קריית הממשלה - גשר פז - מרכזית המפרץ – קריית ביאליק – עכו – לוחמי הגטאות – רגבה – נהריה - מעלות תרשיחא - כפר ורדים | 🌙 |
מבנה התחנה

מסילה כפולה עוברת בתחנה – מסילה צפונית (צמודה לרציף 2) לרכבות צפונה ומסילה דרומית (צמודה לרציף 1) לרכבות דרומה. מסילה נוספת (צמודה לרציף 3) עוברת בתחנה – המסילה מסתעפת צפונה מהמסילה הכפולה ממערב לתחנה ומתכנסת בחזרה למסילה מעט מזרחה מהתחנה. בנוסף, ישנה שלוחה ממערב לתחנה למסילת ברזל של ממגורת דגון.
רציף 1 הוא רציף צד הצמוד לאולם הנוסעים. רציפים 2 ו־3 הם אי רציפים, אליו ניתן להגיע באמצעות מעבר תת-קרקעי, הנגיש אף באמצעות מעליות. כניסה לתחנה ויציאה ממנה אפשריות רק דרך אולם הנוסעים הצמוד לרציף 1 הפתוח בכל שעות היממה.